pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาล เร่งแก้อุปสรรคเพื่อคุ้มครองปชช. จากปัญหา PM 2.5 ใน 8 จังหวัด ภาคเหนือตอนบน
วันพฤหัสบดีที่ 26 ตุลาคม 2566
รัฐบาล เร่งแก้อุปสรรคเพื่อคุ้มครองปชช. จากปัญหา PM 2.5 ใน 8 จังหวัด ภาคเหนือตอนบน
.....
ที่ประชุมครม. (24 ต.ค. 66) เห็นชอบมาตรการส่งเสริมและคุ้มครองสิทธิมนุษยชนเกี่ยวกับปัญหาภาวะทางอากาศ ที่ส่งผลต่อสุขภาพอนามัยและความเป็นอยู่ของประชาชน โดยเฉพาะฝุ่น PM 2.5 ใน 8 จังหวัด ภาคเหนือตอนบน (เชียงใหม่ เชียงราย ลําปาง ลําพูน แม่ฮ่องสอน น่าน แพร่ และพะเยา) ตามที่ คณะกรรมการสิทธิมนุษยชนแห่งชาติ หรือ กสม. เสนอ โดยข้อจํากัดและอุปสรรคที่ควรได้รับการแก้ไขอย่างจริงจัง ดังนี้
.
1. ศึกษาปัจจัยที่เป็นอุปสรรคในการกระจายอํานาจการบริหารจัดการสถานการณ์ไปยัง องค์กรปกครองส่วนท้องถิ่น
2. ทบทวนนโยบายห้ามเผาเด็ดขาด โดยคํานึงถึงความจําเป็นและบริบทเชิงพื้นที่ของผู้ประกอบอาชีพเกษตรกรรม
3. จัดทําตัวชี้วัดเพื่อนําไปใช้เป็นเครื่องมือในการบริหารจัดการมลภาวะทางอากาศ
.
พร้อมมอบหมายให้กระทรวงทรัพยากรรมธรรมชาติและสิ่งแวดล้อม เป็นหน่วยงานหลักในการศึกษาความเหมาะสมของแนวทางแก้ไข ร่วมกับกระทรวงการคลัง กระทรวงการอุดมศึกษา วิทยาศาสตร์ วิจัยและนวัตกรรม กระทรวงเกษตรและสหกรณ์ กระทรวงมหาดไทย กระทรวงสาธารณสุข สํานักงบประมาณ และสํานักงานคณะกรรมการพัฒนาระบบราชการ เพื่อนําเสนอครม. ต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.สธ.ประชุมคณะกรรมการขับเคลื่อนนโยบายความปลอดภัยของผู้ป่วย บุคลากรสาธารณสุขและประชาชน
วันพฤหัสบดีที่ 26 ตุลาคม 2566
รมว.สธ.ประชุมคณะกรรมการขับเคลื่อนนโยบายความปลอดภัยของผู้ป่วย บุคลากรสาธารณสุขและประชาชน
รมว.สธ.ประชุมคณะกรรมการขับเคลื่อนนโยบายความปลอดภัยของผู้ป่วย บุคลากรสาธารณสุขและประชาชน
นายแพทย์ชลน่าน ศรีแก้ว รมว.สธ. เป็นประธานการประชุมคณะกรรมการขับเคลื่อนนโยบายความปลอดภัยของผู้ป่วย บุคลากรสาธารณสุข และประชาชน ครั้งที่ 1/2567 ณ สถาบันรับรองคุณภาพสถานพยาบาล จ. นนทบุรี ซึ่งที่ประชุมมีมติให้ ประกาศนโยบายการขับเคลื่อนความปลอดภัยของผู้ป่วย บุคลากรสาธารณสุข และประชาชน ระยะที่ 2 (พ.ศ. 2567 – 2570) หรือ 3P Safety เพื่อให้หน่วยงาน บุคลากรสาธารณสุข ผู้รับบริการ และประชาชน ได้รับทราบและยึดเป็นแนวทางปฏิบัติต่อไป
****************************** 26 ตุลาคม 2566
รัฐบาลไทย-ข่าวทำเนียบรัฐบาล-“Colorful Bangkok Winter Festival” to be organized to boost year- end tourism
วันพฤหัสบดีที่ 26 ตุลาคม 2566
26/10/2566
“Colorful Bangkok Winter Festival” to be organized to boost year- end tourism
“Colorful Bangkok Winter Festival” to be organized to boost year-
end tourism
Government Spokesperson Chai Wacharonke disclosed that October 24, 2023, at 0900hrs, at
the Command Building I, Government House, prior to the cabinet meeting, Minister of Tourism
and Sports Sudawan Wangsupakitkosol, Minister of Culture Sermsak Pongpanich, Governor of
the Tourism Authority of Thailand (TAT) Thapanee Kiatphaibool, Bangkok Governor Chadchart
Sittipunt, and member of National Soft Power Strategy Committee Chadatip Chutrakul, paid a
courtesy call on Prime Minister and Minister of Finanance Srettha Thavisin to promote the event
“Colorful Bangkok Winter Festival”.
The event is aimed to promote tourism at the end of the year, and boost confidence in traveling
in the Bangkok area. Five key activities to be organized under the “Colorful Bangkok Winter
Festival” are: 1) “Colors of the Water”: Loy Krathong Festival 2023; 2) Vijit Chao Phraya 2023;
3) Amazing Thailand Passport Privileges; 4) Amazing Thailand Marathon Bangkok 2023; and 5)
Amazing Thailand Countdown 2024.
The Prime Minister commended TAT and concerned agencies for the event organization, which
would help stimulate tourism activities, and provide the public with year-end happiness and
festivity. He also thanked concerned public and private sectors for taking part in organizing the
event.
The “Colorful Bangkok Winter Festival” will showcase Thai identities through various activities to
be held across the capital. The event is also important as a more tangible move to promote the
country’s soft power. Aside from the 5 key activities, Bangkok Metropolitan Administration
(BMA), with the collaboration of other public and private sectors, will hold a number of activities
under the umbrella of the “Colorful Bangkok Winter Festival” in a bid to boost year-end tourism.
The event will be a model for other areas across the country to follow suit.
รัฐบาลไทย-ข่าวทำเนียบรัฐบาล-นายกฯ นำคณะรัฐมนตรีเข้าชมภาพยนตร์ไทย “สัปเหร่อ” สนับสนุนเป็นซอฟต์พาวเวอร์สู่สากล
วันพฤหัสบดีที่ 26 ตุลาคม 2566
25/10/2566
นายกฯ นําคณะรัฐมนตรีเข้าชมภาพยนตร์ไทย “สัปเหร่อ” สนับสนุนเป็นซอฟต์พาวเวอร์สู่สากล
นายกฯ นําคณะรัฐมนตรีเข้าชมภาพยนตร์ไทย “สัปเหร่อ” สนับสนุนเป็นซอฟต์พาวเวอร์สู่สากล
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (25 ตุลาคม 2566) เวลา 19.30 น. ณ โรงภาพยนตร์ พารากอน ซีนี เพล็กซ์ ศูนย์การค้าสยามพารากอน กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง นําคณะรัฐมนตรี ประกอบด้วย นายสมศักดิ์ เทพสุทิน รองนายกรัฐมนตรี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นายสุทิน คลังแสง รัฐมนตรีว่าการกระทรวงกลาโหม และนางสาวศุภมาส อิสระภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ร่วมรับชมภาพยนตร์ไทย “สัปเหร่อ”
โดยนายกรัฐมนตรีและคณะรัฐมนตรีบางส่วนได้สวมผ้าไทย ทั้งนี้ ก่อนเข้าชมภาพยนตร์ฯ นายกรัฐมนตรีพร้อมคณะรัฐมนตรีได้ร่วมถ่ายรูปกับผู้กํากับและนักแสดงภาพยนตร์ไทย เรื่อง “สัปเหร่อ” ซึ่งบรรยากาศเป็นไปอย่างเป็นกันเอง
สําหรับภาพยนตร์ไทย “สัปเหร่อ” เป็นหนังที่มีเนื้อเรื่องซ่อนซอฟต์พาวเวอร์อยู่ในตัวละคร ผ่านวิถีชาวบ้านแบบอีสาน มีอัตลักษณ์เจาะลึกชัดเจนในเรื่องประเพณีงานศพ สร้างสถิติใหม่ให้กับวงการหนังไทย สร้างรายได้ทั่วประเทศทะยานสู่ 500 ล้านบาท หลังเข้าฉายเมื่อวันที่ 5 ตุลาคม 2566 และยังคงได้รับกระแสตอบรับจากแฟน ๆ ภาพยนตร์ ตีตั๋วเข้าชมอย่างต่อเนื่อง นอกจากนี้ภาพยนตร์เรื่อง “สัปเหร่อ” ยังขึ้นแท่นหนังไทยที่ทํารายได้สูงสุดในรอบ 8 ปี โดยเรื่องนี้จักรวาลไทบ้าน หวังพาหนังสัปเหร่อ หนังอีสานสู่สากลต่อไป
รัฐบาลไทย-ข่าวทำเนียบรัฐบาล-นายกฯ คาดเรื่องกฎหมายสมรสเท่าเทียม เข้าที่ประชุม ครม. อังคาร 31 ต.ค. นี้ หากผ่านการพิจารณาของ ครม. เตรียมนำเข้าสู่การพิจารณาของสภาฯ เป็นวาระแรก ยืนยันพร้อมสนับสนุนอย่างเต็มที่
วันพฤหัสบดีที่ 26 ตุลาคม 2566
26/10/2566
นายกฯ คาดเรื่องกฎหมายสมรสเท่าเทียม เข้าที่ประชุม ครม. อังคาร 31 ต.ค. นี้ หากผ่านการพิจารณาของ ครม. เตรียมนําเข้าสู่การพิจารณาของสภาฯ เป็นวาระแรก ยืนยันพร้อมสนับสนุนอย่างเต็มที่
นายกฯ คาดเรื่องกฎหมายสมรสเท่าเทียม เข้าที่ประชุม ครม. อังคาร 31 ต.ค. นี้ หากผ่านการพิจารณาของ ครม. เตรียมนําเข้าสู่การพิจารณาของสภาฯ เป็นวาระแรก ยืนยันพร้อมสนับสนุนอย่างเต็มที่
วันนี้ (26 ตุลาคม 2566) เวลา 9.30 น ณ ห้องสีเขียว ตึกไทยคู่ฟ้า ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมเกี่ยวกับกฎหมายสมรสเท่าเทียม/กฎหมายรับรองเพศสภาพ/การยกเลิกการปราบปรามการค้าประเวณี/การเสนอตัวเป็นเจ้าภาพ Bangkok World Pride และส่งเสริมงาน Pride Parade/การขยายสิทธิบัตรทองเพื่อคนข้ามเพศ โดยมีปลัดกระทรวงที่เกี่ยวข้อง และผู้แทนหน่วยงาน องค์กรที่เกี่ยวข้องเข้าร่วมประชุม
นายชัย วัชรงค์ โฆษกประจําสํานักนายกรัฐมนตรี เปิดเผยภายหลังการประชุม ว่า นายกรัฐมนตรีคาดว่า จะนําเรื่องกฎหมายสมรสเท่าเทียมเข้าที่ประชุมคณะรัฐมนตรี (ครม.) ในวันอังคารที่ 31 ตุลาคม 2566 นี้ และจะบรรจุเป็นวาระแรกที่จะเข้าในการเปิดสมัยประชุมสภาฯ ต่อไป ซึ่งจะเริ่มต้นขึ้นประมาณต้นเดือนธันวาคม โดยนายกรัฐมนตรีให้ความมั่นใจว่า รัฐบาลพร้อมจะผลักดันสนับสนุนกฎหมายสมรสเท่าเทียม รวมถึงกฎหมายอื่น ๆ ที่เกี่ยวข้อง พร้อมจะเป็นคนเจรจากับทุกหน่วยงานเพื่อทลายกําแพงดังกล่าว ขอให้ทุกคนอดทนไว้ ต้องการให้วางแผนทําโรดแมปผ่านการพูดคุยหารือจากทุกภาคส่วนในวงกว้าง เพื่อที่รัฐบาลจะได้สนับสนุนอย่างเต็มที่ ไม่ต้องการให้เสียเวลา เมื่อรัฐบาลยื่นต่อสภาฯ พิจารณาต้องการให้ผ่านในรอบเดียว
นายกรัฐมนตรีกล่าวถึงปัญหาที่เป็นกังวลคือเรื่องของความมั่นคง อย่างเช่น เรื่องการเกณฑ์ทหาร ซึ่งส่วนใหญ่ไม่ต้องการจะเข้ารับการเป็นทหาร หากมีการเปลี่ยนแปลงคํานําหน้าจะต้องเข้ารับการตรวจเลือกเป็นทหารเกณฑ์ตามกฎหมาย ตอนนี้รัฐบาลกําลังเปลี่ยนการเกณฑ์ทหารให้เป็นความสมัครใจ ในส่วนเรื่องการยกเลิกการค้าประเวณี นายกรัฐมนตรีแสดงความห่วงใยต่อสังคมและวัฒนธรรมของไทยที่อยู่รวมกันอย่างหลากหลาย แต่พร้อมจะหารือกับหน่วยงานที่เกี่ยวข้องเพื่อให้ได้ข้อสรุปที่เกิดประโยชน์ สําหรับเรื่องการเสนอตัวเป็นเจ้าภาพ Bangkok World Pride และส่งเสริมงาน Pride Parade นายกรัฐมนตรียืนยันรัฐบาลพร้อมสนับสนุนอย่างเต็มที่ในทุก ๆ ด้าน รวมถึงเรื่องงบประมาณ เพื่อให้ประเทศไทยเป็นเจ้าภาพจัดงาน Bangkok World Pride 2028 ซึ่งจะเป็นการกระตุ้นเศรษฐกิจ แสดงให้เห็นถึงการยอมรับและเปิดกว้างทางความคิดมากยิ่งขึ้น ทั้งนี้ นายกรัฐมนตรีได้ขอบคุณทุกภาคส่วนที่ได้ให้ข้อเสนอแนะที่เป็นประโยชน์ ขอให้ทุกคนสบายใจ ยืนยันส่วนตัวผลักดัน สนับสนุน ส่งเสริมอย่างเต็มที่
รัฐบาลไทย-ข่าวทำเนียบรัฐบาล-ส่งดาวเทียม THEOS-2 ปฏิบัติภารกิจในห้วงอวกาศ
วันพฤหัสบดีที่ 26 ตุลาคม 2566
26/10/2566
ส่งดาวเทียม THEOS-2 ปฏิบัติภารกิจในห้วงอวกาศ
วันเสาร์ที่ 7 ตุลาคม 2566
ต่อจากนี้ไป ขอเชิญรับฟังไทยคู่ฟ้า
ประเทศไทยส่งดาวเทียมสํารวจโลกดวงใหม่ THEOS-2 ขึ้นสู่วงโคจรในห้วงอวกาศ
จากท่าอวกาศยานเฟรนช์เกียนา ทวีปอเมริกาใต้ ในวันนี้ (7ต.ค.66) เวลา 08.36 น.ตามเวลาประเทศไทย
ดาวเทียม THEOS-2 จะสานต่อภารกิจของดาวเทียมไทยโชต หรือ THEOS-1
ซึ่งทําหน้าที่สํารวจทรัพยากรและติดตามสถานการณ์ต่าง ๆ ของโลกมาตลอด 15 ปี เช่น
ทําหน้าที่ติดตามพื้นที่ความเสียหายจากสถานการณ์น้ําท่วม สถานการณ์ไฟป่าและหมอกควันในพื้นที่ภาคเหนือ
สถานการณ์น้ํามันรั่วกลางอ่าวไทย ติดตามการเปลี่ยนแปลงและการใช้ประโยชน์ที่ดินและทรัพยากรป่าไม้
ตลอดจนเข้าร่วมโครงการติดตามสถานการณ์ภัยพิบัติร่วมกับดาวเทียมอื่นกว่า 10 ดวง ในเอเชียแปซิฟิก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Marriage Equality Bill to be proposed to cabinet on Oct 31
วันพฤหัสบดีที่ 26 ตุลาคม 2566
26/10/2566
Marriage Equality Bill to be proposed to cabinet on Oct 31
Marriage Equality Bill to be proposed to cabinet on Oct 31
October 26, 2023, at 0930hrs, at the Green Room, Thai Khu Fah Building, Government House,
Prime Minister and Minister of Finance Srettha Thavisin chaired a meeting to deliberate
Thailand’s Marriage Equality Bill / Gender Recognition Bill / revocation of prostitution
suppression / Bangkok’s bid to host Bangkok World Pride and Pride Parade / universal health
coverage for transgenders. Participating in the meeting were permanent secretaries of
concerned ministries, and representatives of concerned offices and organizations. Government
Spokesperson Chai Wacharonke disclosed gist of the meeting as follows:
The Prime Minister expected that the matter (Thailand’s Marriage Equality Bill) be brought to
the cabinet meeting on October 31, 2023 for its deliberation, and to be reintroduced for the
Parliament’s scrutiny as the first agenda after convocation of its second annual ordinary session
in December. He also reaffirmed the Government’s commitment to push ahead the Marriage
Equality Bill and other related bills, and to liaise with all concerned agencies in order for the Bill
to get through. A roadmap will be drafted through broad discussion among all sectors. The
Prime Minister called on everyone to be patient.
He also mentioned about the issue of military conscription as most LGBTQ+ want to be excused
from service, saying that the Government is considering voluntary service system in lieu of
mandatory enlistment. It will also discuss with concerned agencies about revocation of
prostitution suppression to reach a best possible solution.
The Prime Minister affirmed the Government’s support for the country’s bid to host Bangkok
World Pride 2028 and the Pride Parade, which would showcase the country’s open-mindedness
and recognition of the matter, and would boost national economy. He also thanked all
concerned sector for useful suggestions and recommendations.
รัฐบาลไทย-ข่าวทำเนียบรัฐบาล-มิจฉาชีพระบาดหนัก แอบอ้างชื่อ “กรมบัญชีกลาง" หลอกลวงผู้รับบำนาญและบุคคลในครอบครัว เตือนภัย!! อย่าหลงเชื่อ!!
วันพฤหัสบดีที่ 26 ตุลาคม 2566
26/10/2566
มิจฉาชีพระบาดหนัก แอบอ้างชื่อ “กรมบัญชีกลาง" หลอกลวงผู้รับบํานาญและบุคคลในครอบครัว เตือนภัย!! อย่าหลงเชื่อ!!
กลุ่มมิจฉาชีพได้โทรศัพท์ไปหาผู้รับบํานาญและบุคคลในครอบครัว โดยแอบอ้างว่าเป็นเจ้าหน้าที่ของกรมบัญชีกลางแจ้งว่ากรมบัญชีกลางให้ตรวจสอบและแก้ไขฐานข้อมูลส่วนบุคคลของผู้รับบํานาญ หรือมีเงินบํานาญที่ยังค้างจ่ายจากกรมบัญชีกลาง
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ด้วยขณะนี้มีกลุ่มมิจฉาชีพได้โทรศัพท์ไปหาผู้รับบํานาญและบุคคลในครอบครัว โดยแอบอ้างว่าเป็นเจ้าหน้าที่ของกรมบัญชีกลางแจ้งว่า กรมบัญชีกลาง ให้ตรวจสอบและแก้ไขฐานข้อมูลส่วนบุคคลของผู้รับบํานาญ หรือมีเงินบํานาญที่ยังค้างจ่ายจากกรมบัญชีกลาง โดยกลุ่มมิจฉาชีพจะใช้วิธีการหลอกให้หลงเชื่อโดยสามารถบอกข้อมูลส่วนบุคคลของผู้รับบํานาญ เช่น ชื่อ สกุล หน่วยงานต้นสังกัด รวมทั้งส่งรูปถ่ายบุคคลอื่นแทน เพื่อหลอกลวงว่าเป็นเจ้าหน้าที่ของกรมบัญชีกลาง เพื่อให้ผู้รับบํานาญหลงเชื่อ แล้วหลอกล่อให้ดําเนินการต่าง ๆ เช่น แอดไลน์ สแกนใบหน้า กดลิงก์ ดาวน์โหลดแอปพลิเคชัน เป็นต้น
"กรมบัญชีกลางขอเตือนภัย ผู้รับบํานาญ อย่าหลงเชื่อทําตาม ไม่คุย ไม่บอกข้อมูลส่วนตัว ไม่ต้องดําเนินการใด ๆ ตามที่มิจฉาชีพแจ้งโดยเด็ดขาด เนื่องจากกรมบัญชีกลางไม่มีนโยบายให้เจ้าหน้าที่โทรศัพท์หาผู้รับบํานาญหรือบุคคลในครอบครัวแต่อย่างใด ทั้งนี้ หากผู้รับบํานาญหรือบุคคลในครอบครัวได้รับโทรศัพท์และแจ้งว่าโทรมาจากกรมบัญชีกลางให้วางสายและไม่ควรสนทนาต่อ หากมีข้อสงสัยสามารถติดต่อสอบถามได้ที่ call center ของกรมบัญชีกลาง 02 2706400 ในวันและเวลาทําการ หรือติดตามข้อมูลข่าวสารที่เป็นช่องทางของกรมบัญชีกลาง ดังนี้
- เว็บไซต์กรมบัญชีกลาง www.cgd.go.th
- facebook (กรมบัญชีกลาง The Comptroller General’s Department)
- YouTube (กรมบัญชีกลาง กระทรวงการคลัง)
- instagram (cgd_news)
- twitter (@Newscgd)
- tiktok (กรมบัญชีกลาง cgd_news)
- CGD Application
รัฐบาลไทย-ข่าวทำเนียบรัฐบาล-ออมสิน ชูโปรเด็ดเงินฝากดอกเบี้ยสูงสุด 6.50% ต่อปี งาน Thailand Smart Money อุบลฯ พร้อมชวนฝากสลากออมสิน ลุ้นรางวัลพิเศษ 50 ล้าน
วันพฤหัสบดีที่ 26 ตุลาคม 2566
26/10/2566
ออมสิน ชูโปรเด็ดเงินฝากดอกเบี้ยสูงสุด 6.50% ต่อปี งาน Thailand Smart Money อุบลฯ พร้อมชวนฝากสลากออมสิน ลุ้นรางวัลพิเศษ 50 ล้าน
ธนาคารออมสินร่วมงาน Thailand Smart Money อุบลราชธานี ครั้งที่ 9 ภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” ณ เซ็นทรัล อุบลราชธานี ระหว่างวันที่ 27-29 ต.ค. 2566
ธนาคารออมสิน เข้าร่วมงาน Thailand Smart Money อุบลราชธานี ครั้งที่ 9 นําเสนอโปรโมชันน่าสนใจในงานนี้ ทั้งผลิตภัณฑ์เงินฝากส่งเสริมการออมสําหรับทุกวัย สินเชื่อบ้าน สินเชื่อบุคคล และสินเชื่อธุรกิจ ที่เข้ากับกระแสรักษ์โลกที่กําลังมาแรง โดยผลิตภัณฑ์เงินฝากไฮไลท์ ได้แก่ เงินฝากเผื่อเรียกพิเศษ 111 วัน ระยะเวลาฝาก 111 วัน ดอกเบี้ย Step up สูงสุด 6.50% ต่อปี คิดเป็นอัตราดอกเบี้ยเฉลี่ย 2.56% ต่อปี ได้รับยกเว้นภาษี รับฝากบุคคลธรรมดา มีจํานวน 200 สิทธิ์ เปิดจองสิทธิ์ภายในงานเท่านั้น และ สลากออมสินพิเศษ 2 ปี เพิ่มรางวัลพิเศษมูลค่า 50 ล้านบาท 1 รางวัล สําหรับผู้ฝากทั้งแบบใบสลากและดิจิทัล ออกรางวัลในวันที่ 1 ธ.ค.66 และยังมีสิทธิ์ถูกรางวัลที่ 1 อีก 30 ล้านบาท รวมเงินรางวัลใหญ่ 80 ล้านบาท
สําหรับผลิตภัณฑ์สินเชื่อมีโปรโมชัน สินเชื่อเคหะ ทั้งซื้อ ปลูกสร้าง ต่อเติม/ซ่อมแซม และรีไฟแนนซ์ จัดอัตราดอกเบี้ยสุดพิเศษคงที่ 6 เดือนแรก 1.990% เฉลี่ย 3 ปี เท่ากับ 3.800% สินเชื่อ GSB D-VERs เพื่อเป็นทุนหมุนเวียน ลงทุนในสินทรัพย์ถาวร และรีไฟแนนซ์ ดอกเบี้ยเฉลี่ย 3 ปีแรก = 6.25% สําหรับวงเงินกู้ 1-20 ล้านบาท กรณีทําประกันสินเชื่อและใช้หลักทรัพย์ค้ําเต็มวงเงินกู้ และ วงเงินกู้ 20-100 ล้านบาท เมื่อใช้หลักทรัพย์ค้ําประกันเต็มวงเงินกู้ พร้อมกันนี้ได้จัดโปรโมชันสินเชื่อเพื่อรักษ์โลกและสิ่งแวดล้อม ซึ่งเป็นกลุ่มผลิตภัณฑ์ตอบโจทย์ผู้บริโภคตามกระแสอนุรักษ์พลังงานและลดการปล่อยก๊าซเรือนกระจก โดยผู้บริโภครายย่อยที่มีความต้องการซื้อบ้านประหยัดพลังงาน สามารถใช้สินเชื่อ GSB Green Home Loan ดอกเบี้ยต่ําผ่อนสบาย วงเงินกู้สูงสุด 110% ส่วนผู้ที่ต้องการใช้พลังงานทดแทนเพื่อลดภาระค่าไฟ ทั้งยังได้มีส่วนช่วยลดการปล่อยก๊าซเรือนกระจก สามารถใช้สินเชื่อบุคคล GSB Go Green สําหรับติดตั้งแผงโซล่าร์ หรือซื้อรถยนต์ไฟฟ้า (EV) หรือรถยนต์ไฮบริดได้ ดอกเบี้ยคงที่ต่ําสุด 1.99% ต่อปี นาน 3 เดือนแรก เงินงวดผ่อนชําระเริ่มต้นแสนละ 199 บาท/เดือน
งาน Thailand Smart Money อุบลราชธานี ครั้งนี้ ธนาคารออมสินเข้าร่วมภายใต้แนวคิด “GSB Journey to The Green Frontier : บนเส้นทางสู่โลกการเงินสีเขียว” สอดคล้องยุทธศาสตร์ธนาคารเพื่อสังคมที่มุ่งเน้นดําเนินการตามกรอบ ESG in action สู่การพัฒนาที่ยั่งยืน โดยให้ความสําคัญตั้งแต่กระบวนการจัดทําบูธที่เลือกใช้วัสดุที่เป็นมิตรต่อสิ่งแวดล้อม การออกแบบผลิตภัณฑ์และบริการที่เน้นสร้างผลกระทบเชิงบวกต่อสังคม แล้วพบกันที่งาน Thailand Smart Money ณ เซ็นทรัล อุบลราชธานี ระหว่างวันที่ 27-29 ต.ค. 2566
รัฐบาลไทย-ข่าวทำเนียบรัฐบาล-ดนัยณัฏฐ์ ที่ปรึกษา รมว.อุตฯ เปิดงาน LogiMAT เตรียมขับเคลื่อนอุตสาหกรรมโลจิสติกส์
วันพฤหัสบดีที่ 26 ตุลาคม 2566
26/10/2566
ดนัยณัฏฐ์ ที่ปรึกษา รมว.อุตฯ เปิดงาน LogiMAT เตรียมขับเคลื่อนอุตสาหกรรมโลจิสติกส์
ดนัยณัฏฐ์ ที่ปรึกษา รมว.อุตฯ เปิดงาน LogiMAT เตรียมขับเคลื่อนอุตสาหกรรมโลจิสติกส์
นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานในพิธีเปิดงาน LogiMAT I Intelligent Warehouse 2023 จัดโดย บริษัท เอ็กซ์โปลิงค์ โกลบอลเน็ทเวอร์ค จํากัด ร่วมกับสมาคมการจัดการระบบคลังสินค้าไทย โดยมีภาคส่วนเอกชนที่เกี่ยวข้องเข้าร่วม ณ อิมแพค เอ็กซิบิชั่น เซ็นเตอร์ ฮอลล์ 5-6 ศูนย์แสดงสินค้าและการประชุมอิมแพ็ค เมืองทองธานี
ที่ปรึกษารัฐมนตรีว่าการกระทรวงอุตสาหกรรม กล่าวว่า ธุรกิจคลังสินค้าเป็นอุตสาหกรรมที่มีความสําคัญ และเป็นฟันเฟืองเศรษฐกิจที่สามารถกระตุ้นรายได้มวลรวมของประเทศ โดยในปัจจุบัน ระบบคลังสินค้าได้มีการปรับเปลี่ยนสู่ระบบอัจฉริยะ ที่นําระบบคอมพิวเตอร์ เทคโนโลยี จนถึงระบบอัตโนมัติ เข้ามาสนับสนุนธุรกิจ โดยสามารถช่วยลดต้นทุน เพิ่มประสิทธิภาพในการบริหารจัดการ และเพิ่มขีดความสามารถในการแข่งขันรวมถึงการขยายสายป่านของผลิตภัณฑ์และขอบเขตการให้บริการได้อย่างครอบคลุมและทั่วถึง ทําให้ระบบอุตสาหกรรมโลจิสติกส์ของประเทศไทยสามารถขยายตัวอย่างรวดเร็วยิ่งขึ้น
การจัดงาน “LogiMAT Intelligent Warehouse” ถือเป็นนิมิตรหมายอันดี ที่จะสามารถนําเทคโนโลยีใหม่ ๆ ที่มีความเหมาะสมให้เข้ามาเป็นส่วนช่วยทําให้ธุรกิจอินทราโลจิสติกส์ (Intralogistics) ในประเทศไทยเกิดการเติบโตได้อย่างมั่นคงอีกทั้งช่วยสนับสนุนการขับเคลื่อนในส่วนของโรงงานและการบริการจัดการคลังสินค้าให้เกิดต้นแบบอุตสาหกรรมคาร์บอนที่เป็นศูนย์ (Zero Carbon Industry) เพื่อรองรับการเจริญเติบโตที่เป็นมิตรกับสิ่งแวดล้อม เน้นในภาคการผลิต การใช้พลังงานสะอาด ซึ่งเป็นกลไกหลักในการดึงดูดเม็ดเงินลงทุน ในภาคอุตสาหกรรมทั้งภายในประเทศและต่างประเทศ ซึ่งกระทรวงอุตสาหกรรมยินดีที่จะร่วมขับเคลื่อน สนับสนุนและบูรณาการความร่วมมือกับทุกภาคส่วน เพื่อก่อให้เกิดการผลักดันและขับเคลื่อนที่เป็นประโยชน์ต่อภาคอุตสาหกรรมของประเทศไทย
ทั้งนี้ งานแสดงสินค้าเทคโนโลยีคลังสินค้าและระบบจัดการ “LogiMAT IntelligentWarehouse 2023” จะจัดขึ้นในระหว่างวันที่ 25-27 ตุลาคม 2566 ณ อิมแพ็ค เอ็กซิบิชั่น เซ็นเตอร์ ฮอลล์ 5-6 ศูนย์แสดงสินค้าและการประชุมอิมแพ็ค เมืองทองธานี
รัฐบาลไทย-ข่าวทำเนียบรัฐบาล-PM lays wreath on occasion of King Chulalongkorn Day
วันพฤหัสบดีที่ 26 ตุลาคม 2566
PM lays wreath on occasion of King Chulalongkorn Day
PM lays wreath on occasion of King Chulalongkorn Day
October 23, 2023, at 0830hrs, at Dusit Royal Plaza, Bangkok, Prime Minister and Minister of Finance Srettha Thavisin chaired the wreath laying ceremony, and paid respect to King Chulalongkorn or Phra Piya Maharaj (King Rama V) at the King Rama V Monument to commemorate King Chulalongkorn Day. Also participating in the ceremony were members of the cabinet. The Prime Minister laid 2 wreaths for himself and on behalf of the cabinet, and bowed to end the ceremony.
King Chulalongkorn Day or Piya Maharaj Day is commemorated every year on October 23 in honor of King Chulalongkorn whose passing falls on this date. He is much beloved by his Thai subjects as well as foreigners, and was praised as “Somdej Phra Piya Maharaj- the Great and Beloved King”.
รัฐบาลไทย-ข่าวทำเนียบรัฐบาล-“ประเสริฐฯ เชื่อประชาชนได้ประโยชน์ AOC 1441 แก้ปัญหาหลอกลวงออนไลน์ One Stop Service”
วันพฤหัสบดีที่ 26 ตุลาคม 2566
“ประเสริฐฯ เชื่อประชาชนได้ประโยชน์ AOC 1441 แก้ปัญหาหลอกลวงออนไลน์ One Stop Service”
“ประเสริฐฯ เชื่อประชาชนได้ประโยชน์ AOC 1441 แก้ปัญหาหลอกลวงออนไลน์ One Stop Service”
วันนี้ (26 ตุลาคม 2566) นายประเสริฐ จันทรรวงทอง รัฐมนตรีดีอี เชื่อว่าประชาชนจะได้รับประโยชน์จากศูนย์ AOC 1441 โดยจะเป็นศูนย์ One Stop Service ในการแก้ไขปัญหาการหลอกลวงทางออนไลน์
วันที่ 26 ตุลาคม 2566 รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และผู้แทนจากกองบัญชาการตํารวจสืบสวนสอบสวนอาชญากรรมทางเทคโนโลยี ผู้อํานวยการสํานักงานพัฒนาธุรกรรมทางอิเล็กทรอนิกส์ ผู้แทนสํานักงานป้องกันและปราบปรามการฟอกเงิน สมาคมธนาคารไทย และบริษัท โทรคมนาคมแห่งชาติ จํากัด (มหาชน) และหน่วยงานให้คําปรึกษาที่เกี่ยวข้องเข้าร่วมทดสอบศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC) 1441 ในการรับเรื่องร้องเรียนของประชาชนในเหตุภัยจาก online ซี่งศูนย์ดังกล่าวจะเริ่มดําเนินการ ในวันที่ 1 พฤศจิกายน 2566 นี้
ศูนย์ปฏิบัติการแก้ไขปัญหาอาชญากรรมออนไลน์ (AOC) ที่จัดตั้งขึ้นนี้ เพื่อให้มีการบูรณาการในการป้องกันและปราบปรามอาชญากรรมออนไลน์ มีศูนย์ one stop service สามารถดําเนินการปิดกั้นอายัดบัญชีให้แก่ประชาชนได้ทันที รวมทั้งให้คําแนะนําและคําปรึกษาแก่ประชาชนเกี่ยวกับภัยออนไลน์
สําหรับในเรื่องความปลอดภัยของข้อมูลนั้น จะมีการจัดเก็บด้วยระบบ Cloud Service ซึ่งเป็นระบบคลาวด์กลางภาครัฐ ของกระทรวงดิจิทัลเพื่อเศรษฐกิจและสังคม ซึ่งผ่านมาตรฐานความปลอดภัยสูงสุดตาม ISO 27001 ISO 200001 และ CSA-STAR และเป็นไปตามพระราชบัญญัติคุ้มครองข้อมูลส่วนบุคคล พ.ศ. 2562 ศูนย์ AOC 1441 จะยกระดับสายด่วน 1441 (สายด่วนตํารวจไซเบอร์) จากเดิมที่มี 20 คู่สายเป็น
100 คู่สาย และให้บริการเรื่องภัยออนไลน์แก่ประชาชนตลอด 24 ชั่วโมง และครอบคลุมเรื่องการหลอกลวงซื้อขายออนไลน์ด้วย ที่มีจํานวนคดีมากกว่า 130,000 คดี ในระยะ 1 ปี 6 เดือน
นายประเสริฐฯ รัฐมนตรีว่าการกระทรวงดิจิทัลฯ กล่าวในตอนท้ายว่า "เชื่อว่าศูนย์ AOC 1441 มีความพร้อมในการแก้ปัญหาภัยออนไลน์ของประชาชน เกิดจากการความร่วมมือจากหน่วยงานต่างๆ ช่วยกันอย่างเต็มที่ มั่นใจว่าประชาชนจะได้ประโยชน์ ขณะเดียวกันเจ้าหน้าที่ตํารวจ ผู้บังคับใช้ กฎหมาย จะสามารถดําเนินคดีหาตัวผู้กระทําความผิดได้อย่างรวดเร็วมากยิ่งขึ้น"
________________
รัฐบาลไทย-ข่าวทำเนียบรัฐบาล-กสร. เตรียมเงิน 80 ล้าน ปล่อยกู้ดอกเบี้ยต่ำ แก้ปัญหาหนี้นอกระบบ
วันพฤหัสบดีที่ 26 ตุลาคม 2566
26/10/2566
กสร. เตรียมเงิน 80 ล้าน ปล่อยกู้ดอกเบี้ยต่ํา แก้ปัญหาหนี้นอกระบบ
กรมสวัสดิการและคุ้มครองแรงงาน ขานรับนโยบาย รมว. แรงงาน พิพัฒน์ เดินหน้าขับเคลื่อนเศรษฐกิจ แก้ปัญหาหนี้นอกระบบ จัดเตรียมวงเงิน 80 ล้านบาท พร้อมปล่อยกู้ผ่านสหกรณ์ออมทรัพย์/เครดิตยูเนี่ยนในสถานประกอบกิจการ
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า จากการที่ นายพิพัฒน์ รัชกิจประการ รัฐมนตรีว่าการกระทรวงแรงงาน ได้มอบนโยบายการขับเคลื่อนภารกิจของกระทรวงแรงงาน โดยมุ่งเน้นการขับเคลื่อนเศรษฐกิจ การแก้ปัญหาหนี้นอกระบบ เพื่อพัฒนาและยกระดับให้แรงงานมีคุณภาพชีวิตที่ดียิ่งขึ้นนั้น ในส่วนของ กสร. มีภารกิจในการดําเนินการส่งเสริมให้สถานประกอบกิจการจัดสวัสดิการนอกเหนือกฎหมายในรูปแบบการจัดตั้งสหกรณ์ออมทรัพย์ในสถานประกอบกิจการ เพื่อสร้างวินัยทางการออม และแก้ไขปัญหาทางการเงินให้แก่ลูกจ้างโดยดําเนินการผ่านกองทุนเพื่อผู้ใช้แรงงาน ซึ่งในปีงบประมาณ พ.ศ. 2567 กองทุนเพื่อผู้ใช้แรงงาน ได้รับการอนุมัติวงเงิน จํานวน 80 ล้านบาท เพื่อให้บริการเงินกู้แก่สหกรณ์ออมทรัพย์/เครดิตยูเนี่ยนในสถานประกอบกิจการ วงเงินกู้สูงสุดสหกรณ์ละไม่เกิน 30 ล้านบาท ในอัตราดอกเบี้ยร้อยละ 2.75 ต่อปี เพื่อเป็นแหล่งทุนอัตราดอกเบี้ยต่ํา ในการให้บริการเงินกู้แก่แรงงาน เพื่อการพัฒนารายได้ และปลดเปลื้องหนี้สินนอกระบบ และโครงการเงินกู้เพื่อบรรเทาผลกระทบจากภัยพิบัติทางธรรมชาติ วงเงินกู้สูงสุดสหกรณ์ละ ไม่เกิน 20 ล้านบาท ในอัตราดอกเบี้ยร้อยละ 2 ต่อปี เพื่อบรรเทาความเดือดร้อนที่ได้รับผลกระทบจากภัยพิบัติทางธรรมชาติในการซ่อมแซมที่อยู่อาศัย และ/หรือฟื้นฟูอาชีพหลังประสบภัย ส่งผลต่อคุณภาพชีวิตที่ดีและความมั่นคงทางด้านเศรษฐกิจของประเทศ
นางโสภา กล่าวต่อไปว่า สหกรณ์ออมทรัพย์ สหกรณ์เครดิตยูเนี่ยนในสถานประกอบกิจการและรัฐวิสาหกิจ ที่ประสงค์จะกู้เงินจากกองทุนเพื่อผู้ใช้แรงงาน ส่วนกลางสามารถยื่นคําขอได้ที่กองสวัสดิการแรงงาน กรมสวัสดิการและคุ้มครองแรงงาน ชั้น 3 และส่วนภูมิภาคยื่นคําขอได้ที่สํานักงานสวัสดิการและคุ้มครองแรงงานจังหวัดทุกจังหวัด หรือสามารถยื่นกู้ผ่านระบบ e-service ได้ที่https://labourfund.labour.go.thสอบถามข้อมูลเพิ่มเติมได้ที่ 02 660 2180 หรือ Facebook : กองทุนเพื่อผู้ใช้แรงงาน กรมสวัสดิการและคุ้มครองแรงงาน E-mail :labourfund@gmail.com
รัฐบาลไทย-ข่าวทำเนียบรัฐบาล-​“สมศักดิ์” โต้ เกรียนคีย์บอร์ดซุกตัวอยู่ต่างประเทศ กล่าวหารีดเงิน”เปรมชัย” 50 ล้าน แลกหลุดคุก ยัน ไม่มีมูลความจริง
วันพฤหัสบดีที่ 26 ตุลาคม 2566
26/10/2566
​“สมศักดิ์” โต้ เกรียนคีย์บอร์ดซุกตัวอยู่ต่างประเทศ กล่าวหารีดเงิน”เปรมชัย” 50 ล้าน แลกหลุดคุก ยัน ไม่มีมูลความจริง
​“สมศักดิ์” โต้ เกรียนคีย์บอร์ดซุกตัวอยู่ต่างประเทศ กล่าวหารีดเงิน”เปรมชัย” 50 ล้าน แลกหลุดคุก ยัน ไม่มีมูลความจริง ขอบคุณครอบครัวกรรณสูต ส่งจดหมายยืนยัน เป็นเรื่องเท็จ แจง สมัยคุม ก.ยุติธรรม ไม่มีรับผลประโยชน์ มีแต่หางานให้ผู้ต้องขัง
วันที่ 26 ตุลาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า ได้มีผู้ส่งข้อมูลมาให้ตนว่า ในโซเชียลมีเดีย มีผู้โพสต์ข้อความกล่าวหาตนทํานองว่าเรียกรับเงินจากผู้ต้องขังคือ นายเปรมชัย กรรณสูต โดยผู้โพสต์ได้อยู่ต่างประเทศมีข้อความว่า “ส่วนตอนที่เข้าคุกไปแล้ว นายสมศักดิ์ เทพสุทิน มาเสนอว่าจะช่วยให้ออกไปได้ แต่ต้องจ่าย 50 ล้าน แต่ตอนนั้นแกไม่ยอม เลยติดจริง” โดยตนขอยืนยันว่า ไม่เป็นข้อเท็จจริง ซึ่งต้องขอขอบคุณ นางคณิตตา กรรณสูต ภรรยานายเปรมชัย ที่ได้ส่งจดหมายมาถึงตน เพื่อยืนยันว่า เรื่องที่ถูกกล่าวหา ไม่มีมูลความจริง โดยในจดหมายระบุว่า “ตามที่มีการพาดพิง เมื่อตอนคุณเปรมชัย กรรณสูต เข้าคุก มีการเรียกรับเงินจากครอบครัวดิฉัน 50 ล้านบาทนั้น เป็นความเท็จ” ซึ่งตนต้องขอขอบคุณครอบครัวกรรณสูตร ที่ได้ออกมาปกป้อง และได้ยืนยันว่า สิ่งที่เกิดขึ้นในโซเชียลมีเดียนั้น ไม่ใช่ความจริง
นายสมศักดิ์ กล่าวอีกว่า ตลอดเวลาที่ตนทํางานอยู่กระทรวงยุติธรรม ในส่วนของกรมราชทัณฑ์นั้น ไม่เคยมีการเรียกรับเงิน หรือ ให้ประโยชน์กับผู้ต้องขังคนใดคนหนึ่ง โดยทุกอย่างเป็นไปตามระเบียบ และในทางกลับกัน กลุ่มผู้ต้องขัง ตนก็ไม่เคยทอดทิ้ง ซึ่งมีความเป็นห่วงเป็นใยในเรื่องความเป็นอยู่ รวมถึงการสร้างอาชีพ ที่ได้ผลักดันไว้หลายเรื่อง เช่น เรือนจําท่องเที่ยว โครงการนิคมอุตสาหกรรมราชทัณฑ์ การสร้างอาชีพ การลอกท่อระบายน้ํา การให้ความสําคัญกับการศึกษา ทั้งภาษาจีนภาษาอังกฤษ และวิชาคณิตศาสตร์ เพราะตนกังวลว่า ผู้ต้องขังจะไม่มีรายได้ รวมถึงเมื่อออกมาจากเรือนจําแล้ว จะไม่มีงานทํา จึงให้ความสําคัญในเรื่องเหล่านี้ไว้ ดังนั้น เรื่องรับผลประโยชน์ ตนไม่มีอย่างแน่นอน
“ผมขอสังคมที่หลงเข้าใจผิด ตามที่ผู้โพสต์บิดเบือน ได้เข้าใจว่า ตลอดการทํางานการเมือง 40 ปี ผมไม่มีการเรียกรับผลประโยชน์ ซึ่งตั้งใจทํางาน เพื่อพี่น้องประชาชนเป็นหลัก จึงขอให้สังคมอย่าหลงเชื่อข้อมูล ที่ไม่มีที่มาที่ไป เป็นเพียงข้อความสั้นๆกล่าวหาแบบไร้หลักฐาน และเหตุผล ทําให้ผมเสียหาย ทั้งที่พี่น้องประชาชน ควรจะได้รับรู้เรื่องที่ดี ที่ผมได้ขับเคลื่อนไว้ แต่กลับต้องมาเสียหายจากการบิดเบือนแบบไม่มีมูลความจริงแม้แต่น้อย”รองนายกรัฐมนตรี กล่าว
/////////
รัฐบาลไทย-ข่าวทำเนียบรัฐบาล-​รัฐบาลเตรียมตำแหน่งงานต่างประเทศที่มีรายได้ใกล้เคียงกับประเทศอิสราเอล สำหรับแรงงานไทยที่กลับจากอิสราเอลต้องการไปทำงานต่างประเทศ พร้อมเตรียมตำแหน่งงานจากทั่วประเทศกว่า 63,296 อัตรา
วันพฤหัสบดีที่ 26 ตุลาคม 2566
26/10/2566
​รัฐบาลเตรียมตําแหน่งงานต่างประเทศที่มีรายได้ใกล้เคียงกับประเทศอิสราเอล สําหรับแรงงานไทยที่กลับจากอิสราเอลต้องการไปทํางานต่างประเทศ พร้อมเตรียมตําแหน่งงานจากทั่วประเทศกว่า 63,296 อัตรา
​รัฐบาลเตรียมตําแหน่งงานต่างประเทศที่มีรายได้ใกล้เคียงกับประเทศอิสราเอล สําหรับแรงงานไทยที่กลับจากอิสราเอลต้องการไปทํางานต่างประเทศ พร้อมเตรียมตําแหน่งงานจากทั่วประเทศกว่า 63,296 อัตรา รองรับแรงงานไทย
วันที่ 26 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากสถานการณ์ความไม่สงบในประเทศอิสราเอล ส่งผลต่อแรงงานไทยต้องตกงาน รัฐบาลมีความห่วงใยต่อกลุ่มแรงงานดังกล่าว พยามยามให้ความช่วยเหลือในทุก ๆ ด้าน อย่างเต็มที่ ตามข้อสั่งการของ นายเศรษฐา ทวีสิน นายกรัฐมนตรี ที่กําชับให้หน่วยงานที่เกี่ยวข้องดูแลให้ความช่วยเหลือแรงงานไทยที่เดินทางกลับมาจากประเทศอิสราเอล ขอให้พี่น้องแรงงานอย่าเป็นกังวล ขอให้เชื่อมั่นต่อการดําเนินการช่วยเหลือของรัฐบาล
นายคารม กล่าวว่า กรมการจัดหางาน กระทรวงแรรงาน ขานรับนโยบายเตรียมมาตรการดูแลแรงงานไทย ที่เดินทางกลับจากประเทศอิสราเอลมาถึงประเทศไทย เนื่องจากเหตุการณ์ไม่สงบ โดยการเตรียมตําแหน่งงานในต่างประเทศที่มีรายได้และลักษณะงานใกล้เคียงกับงานในประเทศอิสราเอลให้กับแรงงานไทยที่ต้องการเดินทางไปทํางานต่างประเทศ ในส่วนของแรงงานไทยที่ไม่ประสงค์เดินทางไปทํางานต่างประเทศแล้ว ซึ่งได้เตรียมตําแหน่งงานว่างจากทั่วประเทศ จํานวน 63,296 อัตรา ไว้รองรับ นอกจากนี้ ยังมีการส่งเสริมการประกอบอาชีพอิสระ การรับงานไปทํางานที่บ้าน และแนะนําแหล่งเงินทุนที่ถูกกฎหมายจากกองทุนเพื่อผู้รับงานไปทําที่บ้าน ซึ่งมีดอกเบี้ยต่ําให้กับแรงงานไทยที่ไม่ต้องการทํางานประจําหรือต้องการเริ่มต้นกิจการของตนเองอีกด้วย
“สําหรับ ผู้ที่ต้องการสอบถามข้อมูลเพิ่มเติม ติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร. 1506 กด 2 กรมการจัดงาน หรือสายด่วนกรมการจัดหางาน โทร. 1694” นายคารม กล่าว
รัฐบาลไทย-ข่าวทำเนียบรัฐบาล-สปอร์ตวีดีทัศน์ พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน
วันพฤหัสบดีที่ 26 ตุลาคม 2566
สปอร์ตวีดีทัศน์ พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน
ตามที่ กระทรวงกลาโหม ขอพระราชทานไปทอดถวายยังที่ชุมนุมสงฆ์ ณ วัดชัยพฤกษมาลาราชวรวิหาร
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.อุบลราชธานี จ.ยโสธร และจ.ร้อยเอ็ด
วันพฤหัสบดีที่ 26 ตุลาคม 2566
นายกรัฐมนตรี ตรวจราชการ จ.อุบลราชธานี จ.ยโสธร และจ.ร้อยเอ็ด
วันศุกร์ที่ 6 ตุลาคม  2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง นํารัฐมนตรีที่เกี่ยวข้อง
ตรวจราชการ จ.อุบลราชธานี จ.ยโสธร และ จ.ร้อยเอ็ด ในวันนี้และวันพรุ่งนี้ (6-7ต.ค.66)
เพื่อติดตามสถานการณ์อุทกภัยและการบริหารจัดการน้ํา การเตรียมการป้องกันและแก้ไขปัญหาอุทกภัย
ตลอดจนพบปะประชาชนและมอบสิ่งของช่วยเหลือประชาชนผู้ประสบอุทกภัยในพื้นที่ ซึ่งพื้นที่ลุ่มน้ําชี-
มูลยังคงได้รับผลกระทบ โดยเดินทางไปยัง สํานักงานชลประทานที่ 7 และสถานีตรวจวัดระดับน้ํา ต.ในเมือง
อ.เมืองอุบลราชธานี จ.อุบลราชธานี แก่งสะพือ ต.พิบูล อ.พิบูลมังสาหาร จ.อุบลราชธานี และบ้านทรายงาม
ต.กุดกุง อ.คําเขื่อนแก้ว จ.ยโสธร นอกจากนี้ ยังตรวจเยี่ยมโครงการบําบัดผู้ติดยาเสพติด ที่ อ.สุวรรณภูมิ
จ.ร้อยเอ็ด ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขับเคลื่อน 10 นโยบาย พัฒนาท้องถิ่น
วันพฤหัสบดีที่ 26 ตุลาคม 2566
ขับเคลื่อน 10 นโยบาย พัฒนาท้องถิ่น
วันอังคารที่ 3 ตุลาคม 2566
ขับเคลื่อน 10 นโยบาย พัฒนาท้องถิ่น
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าพัฒนาการปกครองส่วนท้องถิ่นตามนโยบาย 10 ประการ ได้แก่
น้อมนําแนวพระราชดําริมาประยุกต์ใช้เพื่อพัฒนาคุณภาพชีวิตสร้างรายได้แก่ประชาชน
น้ําดื่มสะอาดฟรีลดค่าใช้จ่ายประชาชน ลดค่าพลังงานไฟฟ้าและน้ํามันขององค์กรปกครองส่วนท้องถิ่น
ส่งเสริมครัวเรือนและชุมชนสร้างรายได้จากพลังงานสะอาด จัดระเบียบสังคม ปราบปรามผู้มีอิทธิพล
ให้บริการประชาชนแบบ One Stop Service อํานวยความสะดวกและดูแลความปลอดภัยแก่นักท่องเที่ยว
ส่งเสริมเศรษฐกิจฐานราก แก้ไขปัญหายาเสพติด
สนับสนุนการพัฒนาระบบสาธารณสุขปฐมภูมิและเตรียมพร้อมรองรับสังคมผู้สูงอายุ
โดยยึดประโยชน์ของประชาชนเป็นสําคัญ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สธ. เข้าพบประธานรัฐสภา มอบเข็มกลัด Pink Ribbon เนื่องในเดือนรณรงค์ต้านภัยมะเร็งเต้านมทั่วโลก
วันพฤหัสบดีที่ 26 ตุลาคม 2566
รมว.สธ. เข้าพบประธานรัฐสภา มอบเข็มกลัด Pink Ribbon เนื่องในเดือนรณรงค์ต้านภัยมะเร็งเต้านมทั่วโลก
รัฐมนตรีว่าการกระทรวงสาธารณสุข รณรงค์ต้านภัยมะเร็งเต้านม “รู้เท่าทัน ป้องกันได้ ตรวจพบรักษาไว ปลอดภัยจากมะเร็ง” มอบเข็มกลัด Pink Ribbon ประธานรัฐสภา พร้อมนําทีมบุคลากรการแพทย์ตั้งจุดตรวจ
รัฐมนตรีว่าการกระทรวงสาธารณสุข รณรงค์ต้านภัยมะเร็งเต้านม “รู้เท่าทัน ป้องกันได้ ตรวจพบรักษาไว ปลอดภัยจากมะเร็ง” มอบเข็มกลัด Pink Ribbon ประธานรัฐสภา พร้อมนําทีมบุคลากรการแพทย์ตั้งจุดตรวจ ส่งเสริมให้บุคลากรรัฐสภาตระหนักถึงการคัดกรอง ป้องกัน เนื่องในเดือนรณรงค์ต้านภัยมะเร็งเต้านม
วันนี้ (26 ตุลาคม2566) ณ อาคารรัฐสภา กรุงเทพมหานคร นพ.ชลน่าน ศรีแก้ว รัฐมนตรีว่าการกระทรวงสาธารณสุข มอบเข็มกลัด Pink Ribbon สัญลักษณ์ของการรณรงค์ต้านภัยมะเร็งเต้านม แด่ นายวันมูหะมัดนอร์ มะทา ประธานรัฐสภา รองประธานสภาผู้แทนราษฎร และสมาชิกสภาผู้แทนราษฎร โดยมี พญ.นวลสกุล บํารุงพงษ์ คณะที่ปรึกษา รัฐมนตรีว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยนพ.วีรวุฒิ อิ่มสําราญ รองอธิบดีกรมการแพทย์ ว่าที่ ร.ต.ท.หญิงนภา ศิริวิวัฒนากุล ผู้อํานวยการสถาบันมะเร็งแห่งชาติ ซึ่งได้รับมอบหมายจาก พญ.อัมพร เบญจพลพิทักษ์ รักษาราชการแทนอธิบดีกรมการแพทย์ ร่วมมอบเข็มกลัด Pink Ribbon
นพ.ชลน่าน กล่าวว่า มะเร็งเต้านมเป็นมะเร็งอันดับหนึ่งของผู้หญิงไทย และมีแนวโน้มอุบัติการณ์เพิ่มขึ้นอย่างต่อเนื่องทุกปี สถิติจากสถาบันมะเร็งแห่งชาติ กรมการแพทย์ พบว่า มีผู้ป่วยรายใหม่ปีละประมาณ 17,000 ราย ในจํานวนนี้เสียชีวิตปีละประมาณ 4,800 ราย ทั้งนี้ มีข้อมูลเชิงประจักษ์ว่า การตรวจพบมะเร็งเต้านมตั้งแต่ระยะเริ่มแรก จะช่วยให้ผู้ป่วยมีโอกาสรักษาหายขาดสูง หน่วยงานที่เกี่ยวข้องทั่วโลก รวมทั้งประเทศไทย จึงพร้อมใจกันรณรงค์ต้านภัยมะเร็งเต้านม โดยใช้เข็มกลัดโบว์ชมพู (Pink Ribbon) เป็นสัญลักษณ์ในการรณรงค์ เพื่อให้ตระหนักถึความสําคัญของมะเร็งเต้านม และจากการดําเนินมาตรการต่างๆ มาอย่างต่อเนื่องยาวนาน ทําให้ผู้หญิงไทยมีความรอบรู้และตระหนักถึงความสําคัญของการป้องกันและคัดกรองโรคมะเร็งมากขึ้น ทั้งนี้ กระทรวงสาธารณสุขยังคงมุ่งมั่นแก้ปัญหาโรคมะเร็ง ลดอัตราการป่วยและเสียชีวิตของประชาชน จึงกําหนดนโยบาย “มะเร็งครบวงจร” ครอบคลุมตั้งแต่การส่งเสริม การป้องกัน การคัดกรอง การวินิจฉัยและรักษา การดูแลผู้ป่วยแบบประคับประคอง การลดภาระค่าใช้จ่ายด้วยการจัดตั้งกองทุนมะเร็ง และการจัดตั้งทีมเชิงรุก Cancer Warrior เพื่อให้ประชาชนได้รับบริการที่มีมาตรฐานอย่างครบวงจร นอกจากนี้ ยังมอบให้ พญ.นวลสกุล บํารุงพงษ์ คณะที่ปรึกษารัฐมนตรีว่าการกระทรวงสาธารณสุขนําทีมรณรงค์ส่งเสริมพลังสตรีเพื่อต้านภัยโรคมะเร็งในสังคมไทย ตามสโลแกน “Women Power No! cancer: สวย เริด เชิด สู้มะเร็ง” ด้วย
นพ.ชลน่านกล่าวต่อว่า การจัดงานในวันนี้ เป็นความร่วมมือระหว่าง กระทรวงสาธารณสุข โดยสถาบันมะเร็งแห่งชาติ กรมการแพทย์ และรัฐสภา ภายใต้แนวคิด “รู้เท่าทัน ป้องกันได้ ตรวจพบรักษาไว ปลอดภัยจากมะเร็งเต้านม” เพื่อส่งเสริมให้บุคลากรสตรีของรัฐสภาได้รับความรู้เกี่ยวกับการป้องกัน การตรวจคัดกรองโรคมะเร็งเต้านม ตลอดจนได้รับการสังเกตอาการเบื้องต้นจากแพทย์ อีกทั้งยังมีการตรวจแมมโมแกรมและอัลตร้าซาวนด์เต้านมในผู้มีภาวะเสี่ยงสูง จํานวน 40 ราย ซึ่งได้รับความสนใจจากบุคลากรของรัฐสภาอย่างมาก
**********************************26 ตุลาคม 2566
รัฐบาลไทย-ข่าวทำเนียบรัฐบาล-ดีอี ประชุมติดตามการดำเนินงานตามนโยบายของรัฐบาลด้านการสื่อสาร โทรคมนาคม และดิจิทัล
วันพฤหัสบดีที่ 26 ตุลาคม 2566
ดีอี ประชุมติดตามการดําเนินงานตามนโยบายของรัฐบาลด้านการสื่อสาร โทรคมนาคม และดิจิทัล
ดีอี ประชุมติดตามการดําเนินงานตามนโยบายของรัฐบาลด้านการสื่อสาร โทรคมนาคม และดิจิทัล
วันนี้ (26 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานประชุมเพื่อติดตามแนวทางการดําเนินงานตามนโยบายของรัฐบาล ด้านการสื่อสาร โทรคมนาคมและดิจิทัลเพื่อเศรษฐกิจและสังคม พร้อมบรรยายสรุปภารกิจการป้องกันอาชญากรรมไซเบอร์ ระบบแจ้งเตือนภัยเหตุร้ายแรง การลดความซ้ําซ้อนของแอปพลิเคชันภาครัฐ การผลักดันรัฐบาลดิจิทัล และการส่งเสริม Start Up/e-Sport ของคณะกรรมาธิการการสื่อสาร โทรคมนาคมและดิจิทัลเพื่อเศรษฐกิจและสังคมสภาผู้แทนราษฎร โดยมีนางสาวธีรรัตน์ สําเร็จวาณิชย์ ประธานคณะกรรมาธิการและคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม สภาผู้แทนราษฎร พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัล เพื่อเศรษฐกิจและสังคม คณะผู้บริหารและหน่วยงานในสังกัด เข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
_____________________
รัฐบาลไทย-ข่าวทำเนียบรัฐบาล-กสร. ยันให้ความเป็นธรรมลูกจ้างร้านอาหารญี่ปุ่น หากนายจ้างผิดจริงพร้อมย้ำ ให้ลูกจ้างทำงานต้องจ่ายค่าจ้าง “เป็นเงิน”
วันพฤหัสบดีที่ 26 ตุลาคม 2566
26/10/2566
กสร. ยันให้ความเป็นธรรมลูกจ้างร้านอาหารญี่ปุ่น หากนายจ้างผิดจริงพร้อมย้ํา ให้ลูกจ้างทํางานต้องจ่ายค่าจ้าง “เป็นเงิน”
กสร. ยันให้ความเป็นธรรมลูกจ้างร้านอาหารญี่ปุ่น หากนายจ้างผิดจริงพร้อมย้ํา ให้ลูกจ้างทํางานต้องจ่ายค่าจ้าง “เป็นเงิน”
กรมสวัสดิการและคุ้มครองแรงงาน ส่งเจ้าหน้าที่สอบข้อเท็จจริงลูกจ้างร้านอาหารญี่ปุ่น ยืนยันพร้อมให้ความเป็นธรรม หากพิสูจน์แล้วพบนายจ้างผิดจริง ย้ําชัด นายจ้างให้ลูกจ้างทํางานต้องจ่ายค่าจ้างเป็นเงินเท่านั้น ตาม พ.ร.บ. คุ้มครองแรงงาน พ.ศ. 2541
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวถึงกรณีที่มีข่าวปรากฏตามสื่อว่า ลูกจ้างหญิงร้านอาหารญี่ปุ่น อ้างถูกนายจ้างทําร้ายร่างกายและไม่จ่ายค่าจ้าง ว่า ได้สั่งการให้พนักงานตรวจแรงงาน ร่วมกับทีมสหวิชาชีพ สอบข้อเท็จจริงลูกจ้างเพื่อให้ความช่วยเหลือทันที ซึ่งการดําเนินการดังกล่าวอยู่ระหว่างกระบวนการสอบสวนข้อเท็จจริงร่วมกับหน่วยงานที่เกี่ยวข้อง เพื่อกําหนดแนวทางดําเนินการตามแนวทางการปฏิบัติตามกลไกการส่งต่อระดับชาติ (NRM) ต่อไป ทั้งนี้ หากข้อเท็จจริงพิสูจน์ได้ว่า นายจ้างไม่จ่ายค่าจ้าง ไม่จัดวันหยุด และไม่จัดเวลาพักระหว่างทํางานจริง นายจ้างก็จะมีความผิดตามพระราชบัญญัติคุ้มครองแรงงาน พ.ศ. 2541 ซึ่ง กสร. จะดําเนินการตามขั้นตอนของกฎหมายต่อไป อย่างไรก็ตาม กสร. พร้อมให้ความคุ้มครองแรงงาน แต่ต้องรับฟังข้อเท็จจริงของทั้งสองฝ่ายให้ได้ข้อยุติ เพื่อพิจารณาดําเนินการให้ทั้งสองฝ่ายได้รับความเป็นธรรม
นางโสภา กล่าวต่อไปว่า อยากขอย้ําเตือนไปยังนายจ้างที่มีลูกจ้างตั้งแต่ 1 คนขึ้นไป ว่า ขอให้ท่านศึกษาข้อกฎหมาย และจะต้องปฏิบัติให้ถูกต้องตามพระราชบัญญัติคุ้มครองแรงงาน พ.ศ. 2541 หากมีการจ้างลูกจ้างให้ทํางาน จะต้องจ่ายค่าตอบแทนเป็นเงินเท่านั้น ไม่สามารถให้เป็นอย่างอื่นทดแทนได้ และต้องจ่ายค่าจ้างไม่ต่ํากว่าอัตราค่าจ้างขั้นต่ําของในแต่ละพื้นที่ หากนายจ้าง ลูกจ้าง มีข้อสงสัยหรือต้องการคําแนะนํา สามารถสอบถามข้อมูลได้ที่ สํานักงานสวัสดิการและคุ้มครองแรงงานจังหวัดทุกจังหวัดหรือสํานักงานสวัสดิการและคุ้มครองแรงงานกรุงเทพมหานครพื้นที่ 1-10 สายด่วน 1506 กด 3 สายด่วน 1546 หรือ www.labour.go.th
รัฐบาลไทย-ข่าวทำเนียบรัฐบาล-“ศุภมาส” เชิญ “จุฬา-อุเทนถวาย” ประชุมหาทางออกร่วมกันตามคำสั่งศาลปกครองสูงสุดให้ย้ายอุเทนถวายออกจากพื้นที่เดิม เผยเข้าใจความรู้สึกของทุกฝ่าย สั่งทำแผนการย้ายเพื่อไม่ให้กระทบนักศึกษา
วันพฤหัสบดีที่ 26 ตุลาคม 2566
“ศุภมาส” เชิญ “จุฬา-อุเทนถวาย” ประชุมหาทางออกร่วมกันตามคําสั่งศาลปกครองสูงสุดให้ย้ายอุเทนถวายออกจากพื้นที่เดิม เผยเข้าใจความรู้สึกของทุกฝ่าย สั่งทําแผนการย้ายเพื่อไม่ให้กระทบนักศึกษา
“ศุภมาส” เชิญ “จุฬา-อุเทนถวาย” ประชุมหาทางออกร่วมกันตามคําสั่งศาลปกครองสูงสุดให้ย้ายอุเทนถวายออกจากพื้นที่เดิม เผยเข้าใจความรู้สึกของทุกฝ่าย สั่งทําแผนการย้ายเพื่อไม่ให้กระทบนักศึกษา
เมื่อวันที่ 25 ต.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมหารือเพื่อดําเนินการตามคําตัดสินของคณะกรรมการพิจารณาชี้ขาดการยุติในการดําเนินคดีแพ่งของส่วนราชการและหน่วยงานที่เกี่ยวข้อง โดยมีนางสาวสุชาดา แทนทรัพย์ เลขานุการ รมว.กระทรวง อว. ศ.ดร.ศุภชัย ปทุมนากุล รองปลัดกระทรวง อว. รักษาราชการแทนปลัดกระทรวง อว. ผู้แทนสํานักงานอัยการสูงสุด ผู้แทนสํานักงบประมาณ ผู้แทนกรมธนารักษ์ ผู้แทนจุฬาลงกรณ์มหาวิทยาลัย และผู้แทนมหาวิทยาลัยเทคโนโลยีราชมงคลตะวันออก เข้าร่วมที่ห้องห้องประชุม 3B ชั้น 3 อาคารพระจอมเกล้า (ถนนโยธี) กระทรวง อว.
หลังการหารือ นางสาวศุภมาส เปิดเผยว่า การประชุมหารือครั้งนี้ถือเป็นการหาทางออกร่วมกันภายหลังศาลปกครองสูงสุดตัดสินให้มหาวิทยาลัยเทคโนโลยีราชมงคลตะวันออก (มทร.ตะวันออก) วิทยาเขตอุเทนถวาย ย้ายออกจากพื้นที่ของจุฬาลงกรณ์วิทยาลัย เมื่อวันที่ 14 ธันวาคม 2565 โดยจะต้องดําเนินการภายใน 60 วันหลังจากมีคําสั่ง ตนในฐานะรัฐมนตรีที่มีหน้าที่กํากับดูแลสถาบันอุดมศึกษาที่มีประวัติศาสตร์ยาวนานทั้งสองแห่ง รู้สึกเห็นใจและเข้าใจความรู้สึกของทุกฝ่าย โดยเฉพาะผู้บริหาร เจ้าหน้าที่ ศิษย์ปัจจุบันและศิษย์เก่าของอุเทนถวาย แต่เพื่อให้การปฏิบัติราชการเป็นไปตามหลักนิติรัฐ ที่ยึดมั่นในการปฏิบัติตามกฎหมายอย่างเคร่งครัด กระทรวง อว. จําเป็นต้องยึดคําสั่งศาลปกครองสูงสุดที่จะให้ทางอุเทนถวายส่งมอบพื้นที่เดิมและหาพื้นที่ใหม่สําหรับจัดการเรียนการสอน ซึ่งที่ผ่านมาได้มีการผ่อนปรนมาโดยตลอด แต่อย่างไรก็ตามสําหรับการเปลี่ยนผ่านครั้งนี้ ตนจะดูแลให้ดีที่สุดเพื่อไม่ให้กระทบต่อบุคลากรและนักศึกษา รวมถึงจะดูแลในมิติทางสังคม โดยเฉพาะอัตลักษณ์ของอุเทนถวายที่มีมายาวนานกว่า 93 ปี
“ดิฉันได้ขอให้หน่วยงานที่มีส่วนเกี่ยวข้องและ มทร.ตะวันออก ทําแผนการย้ายเพื่อไม่ให้กระทบนักศึกษา ขณะที่การจัดหาพื้นที่ใหม่สํานักงานปลัดกระทรวง อว. และหน่วยงานรัฐจะช่วยสนับสนุนอย่างเต็มที่ และจะช่วยเร่งดําเนินการประสานงานไปยังหน่วยงานเช่น กรมธนารักษ์ในการจัดหาพื้นที่ที่เหมาะสมเป็นที่พึงพอใจกับทุกฝ่ายต่อไป โดยวันนี้ได้มีการสั่งการตั้งคณะทํางานเพื่อดําเนินการให้เป็นไปตามมติของคณะกรรมการพิจารณาชี้ขาดการยุติในการดําเนินคดีแพ่งของส่วนราชการและหน่วยงานที่เกี่ยวข้อง (กยพ.) และคําสั่งศาล รวมถึงจัดทําแผนในการขยับขยายและจัดหาพื้นที่ใหม่ โดยจะเชิญศิษย์เก่าอุเทนถวายเข้าร่วมเป็นคณะทํางานชุดนี้ด้วย ซึ่งคณะทํางานดังกล่าวจะมีการจัดประชุมในสัปดาห์หน้า” รมว.กระทรวง อว. กล่าว
ด้าน ศ.ดร.ศุภชัย กล่าวว่า บนพื้นที่ปัจจุบันของ มทร.ตะวันออก วิทยาเขตอุเทนถวาย มีบุคลากรสายวิชาการ จํานวน 64 คน บุคลากรสายสนับสนุน จํานวน 45 คน นักศึกษาระดับปริญญาตรี จํานวน 682 คน นักศึกษาระดับปริญญาโท จํานวน 143 คน และนักศึกษาระดับปริญญาเอก จํานวน 14 คน ซึ่งหลังจากนี้สํานักงานปลัดกระทรวง อว. จะเป็นตัวกลางในการประสานงานกับหน่วยงานที่เกี่ยวข้องต่อไป
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถโดยสาร สาย 4-7E วัดคู่สร้าง - จุฬาลงกรณ์มหาวิทยาลัย (ทางด่วน)
วันพฤหัสบดีที่ 26 ตุลาคม 2566
ขสมก. เปิดเส้นทางเดินรถโดยสาร สาย 4-7E วัดคู่สร้าง - จุฬาลงกรณ์มหาวิทยาลัย (ทางด่วน)
เริ่ม 1 พฤศจิกายน 2566
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามแผนปฏิรูปเส้นทางรถโดยสารประจําทางในเขตกรุงเทพมหานคร และจังหวัดที่มีเส้นทางต่อเนื่อง องค์การขนส่งมวลชนกรุงเทพ (ขสมก.) มีเส้นทางเดินรถโดยสาร 107 เส้นทาง ซึ่งกรมการขนส่งทางบกได้อนุมัติใบอนุญาตประกอบการขนส่งประจําทางให้กับ ขสมก. แล้วบางส่วน โดย 1 ในนั้น คือ สาย 4-7E เส้นทางวัดคู่สร้าง - จุฬาลงกรณ์มหาวิทยาลัย (ทางด่วน) ขสมก. จึงเตรียมจัดเดินรถโดยสาร เพื่อวิ่งให้บริการประชาชนในเส้นทางสาย 4-7E ตั้งแต่วันที่ 1 พฤศจิกายน 2566 เป็นต้นไป โดยจัดรถโดยสารปรับอากาศใช้เชื้อเพลิงก๊าซธรรมชาติ (NGV) แบบชานต่ํา (Low Floor) 14 คัน ให้บริการในวันธรรมดาวันละ 88 เที่ยว ให้บริการในวันหยุด วันละ 84 เที่ยว ตั้งแต่เวลา 05.00 - 22.00 น. โดยจัดเก็บค่าโดยสารในอัตรา 15, 20 และ 25 บาท ตามระยะทาง (กรณีขึ้นทางด่วนจัดเก็บค่าธรรมเนียมเพิ่มอีก 2 บาท) ผู้ใช้บริการสามารถชําระค่าโดยสารผ่านบัตรโดยสารอิเล็กทรอนิกส์ทุกประเภทของ ขสมก. บัตรประจําตัวประชาชน (บัตรสวัสดิการแห่งรัฐ) สแกน QR Code ผ่านโมบายแบงก์กิ้ง และบัตรเดบิต - เครดิต ที่มีสัญลักษณ์คอนแทคเลสของทุกธนาคาร โดยเส้นทางเดินรถโดยสาร สาย 4-7E มีรายละเอียดเส้นทาง ดังนี้
- เที่ยวไป เริ่มต้นจากวัดคู่สร้าง ไปตามถนนประชาอุทิศ ถึงแยกประชาอุทิศ เลี้ยวขวาไปตามถนนสุขสวัสดิ์ ขึ้นทางพิเศษเฉลิมมหานครที่ด่านสุขสวัสดิ์ ไปตามทางพิเศษเฉลิมมหานคร และทางพิเศษศรีรัช ลงทางพิเศษที่ด่านสาทร ไปตามถนนเจริญราษฎร์ เลี้ยวขวาไปตามถนนสาทรเหนือ เลี้ยวซ้ายไปตามถนนนราธิวาสราชนครินทร์ เลี้ยวขวาไปตามถนนสีลม ถึงแยกศาลาแดง เลี้ยวซ้ายไปตามถนนพระรามที่ 5 ถึงแยกอังรีดูนังต์ เลี้ยวขวาไปตามถนนอังรีดูนังต์ ไปสุดเส้นทางที่จุฬาลงกรณ์มหาวิทยาลัย
- เที่ยวกลับ เริ่มต้นจากจุฬาลงกรณ์มหาวิทยาลัย ไปตามถนนอังรีดูนังต์ ถึงแยกเฉลิมเผ่า เลี้ยวซ้ายไปตามถนนพระรามที่ 1 ถึงแยกปทุมวัน เลี้ยวซ้ายไปตามถนนพญาไท ถึงแยกสามย่าน เลี้ยวซ้ายไปตามถนนพระรามที่ 4 ถึงแยกศาลาแดง เลี้ยวขวาไปตามถนนสีลม เลี้ยวซ้ายไปตามถนนนราธิวาสราชนครินทร์ เลี้ยวขวาไปตามถนนสาทรใต้ เลี้ยวซ้ายไปตามถนนเจริญราษฎร์ แล้วไปตามเส้นทางเดิม ไปสุดเส้นทางที่วัดคู่สร้าง
รัฐบาลไทย-ข่าวทำเนียบรัฐบาล-บอร์ด สปสช. เห็นชอบปรับเพิ่มงบกองทุนบัตรทอง 1.7 หมื่นล้านบาท
วันพฤหัสบดีที่ 26 ตุลาคม 2566
บอร์ด สปสช. เห็นชอบปรับเพิ่มงบกองทุนบัตรทอง 1.7 หมื่นล้านบาท
วันพฤหัสบดีที่ 5 ตุลาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะกรรมการสํานักงานหลักประกันสุขภาพแห่งชาติ หรือ บอร์ด สปสช.
เห็นชอบปรับเพิ่มงบประมาณกองทุนหลักประกันสุขภาพแห่งชาติ ปีงบประมาณ 2567 จาก 212 ล้าน เป็น
221 ล้านบาท รวมเพิ่มขึ้น 1.7 หมื่นล้านบาท โดยงบประมาณส่วนที่ปรับเพิ่มขึ้นนั้น แบ่งเป็น
สําหรับบริการเดิมที่ต่อเนื่องจากปี 2566 ประมาณ 8 พันล้านบาท บริการเดิมที่เป็นนโยบายรัฐบาล 6
พันล้านบาท บริการใหม่และสิทธิประโยชน์ใหม่ที่เป็นนโยบายของรัฐบาล 108.99 ล้านบาท
บริการและสิทธิประโยชน์ใหม่ประจําปี 2567 จํานวน 12.57 ล้านบาท
และการปรับใช้ระบบการจ่ายชดเชยค่าบริการแบบ DRG เวอร์ชัน 6 อีกกว่า 2 พันล้านบาท
เพื่อให้สอดคล้องกับนโยบายที่รัฐบาลผลักดัน ตลอดจนสร้างความเชื่อมั่นแก่หน่วยบริการและประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดเกษตรฯ ร่วมประชุมคณะกรรมการนโยบายและบริหารจัดการมันสำปะหลัง (นบมส.) ครั้งที่ 2/2566
วันพฤหัสบดีที่ 26 ตุลาคม 2566
รองปลัดเกษตรฯ ร่วมประชุมคณะกรรมการนโยบายและบริหารจัดการมันสําปะหลัง (นบมส.) ครั้งที่ 2/2566
รองปลัดเกษตรฯ ร่วมประชุมคณะกรรมการนโยบายและบริหารจัดการมันสําปะหลัง (นบมส.) ครั้งที่ 2/2566
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะกรรมการนโยบายและบริหารจัดการมันสําปะหลัง (นบมส.) ครั้งที่ 2/2566 โดยนายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์เป็นประธานการประชุม ณ ห้องบุรฉัตรไชยากร ชั้น 4 สํานักงานปลัดกระทรวงพาณิชย์ มีเรื่องที่สําคัญในที่ประชุมดังนี้
1) สถานการณ์ด้านการผลิตและการตลาดมันสําปะหลัง
2) การขยายพันธุ์ต้านทานโรคใบด่างมันสําปะหลัง
3) ผลการดําเนินงานภายใต้ยุทธศาสตร์มันสําปะหลังและผลิตภัณฑ์มันสําปะหลัง ปี พ.ศ.2564-2567
4) มาตรการรักษาเสถียรภาพราคาสินค้ามันสําปะหลัง ปี 2566/67
5) การแต่งตั้งคณะอนุกรรมการภายใต้คณะกรรมการนโยบายและบริหารจัดการมันสําปะหลัง (นบมส.)
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสาย รย.4006 จังหวัดระยอง เสร็จสมบูรณ์
วันพฤหัสบดีที่ 26 ตุลาคม 2566
กรมทางหลวงชนบท ยกระดับถนนสาย รย.4006 จังหวัดระยอง เสร็จสมบูรณ์
เพิ่มประสิทธิภาพการเดินทางให้สะดวกรวดเร็วปลอดภัย พัฒนาโครงข่ายทางถนน สนับสนุนการขนส่งและการท่องเที่ยว
กรมทางหลวงชนบท กระทรวงคมนาคม โดยสํานักงานทางหลวงชนบทที่ 3 (ชลบุรี) ดําเนินโครงการก่อสร้างและยกระดับชั้นทางถนนทางหลวงชนบทสาย รย.4006 แยก ทล.3143 - บ้านหนองสนม อําเภอเมือง จังหวัดระยอง เสร็จสมบูรณ์ โดยดําเนินการขยายความกว้างผิวจราจรจาก 12 เมตร (2 ช่องจราจร) เป็น 20 เมตร (4 ช่องจราจร) ผิวจราจรแอสฟัลท์ติกคอนกรีต พร้อมติดตั้งไฟฟ้าแสงสว่าง งานขยายความกว้างสะพาน งานระบบระบายน้ํา งานอุปกรณ์อํานวยความปลอดภัย งานอํานวยความปลอดภัยหน้าโรงเรียน บริเวณช่วง กม. ที่ 3+500 - 5+500 ระยะทาง 2 กิโลเมตร ใช้งบประมาณ 59.965 ล้านบาท เพื่อพัฒนาโครงข่ายทางถนนให้ประชาชนสามารถสัญจรไป - มาได้อย่างสะดวกปลอดภัยมากยิ่งขึ้น สนับสนุนการขนส่งและการท่องเที่ยว เพิ่มประสิทธิภาพในการเดินทางระหว่างอําเภอบ้านค่าย และนิคมพัฒนา ไปยังอําเภอเมือง จังหวัดระยอง ได้อีกด้วย
รัฐบาลไทย-ข่าวทำเนียบรัฐบาล-มท.1 กำชับหน่วยงานมหาดไทยสนองนโยบายขยายเวลาเปิดสถานบริการ กระตุ้นภาคท่องเที่ยว สร้างรายได้เศรษฐกิจขยายตัว แต่ต้องบริหารจัดการได้ ดูแลสังคมรอบด้านและเป็นไปตามกฎหมาย
วันพฤหัสบดีที่ 26 ตุลาคม 2566
26/10/2566
มท.1 กําชับหน่วยงานมหาดไทยสนองนโยบายขยายเวลาเปิดสถานบริการ กระตุ้นภาคท่องเที่ยว สร้างรายได้เศรษฐกิจขยายตัว แต่ต้องบริหารจัดการได้ ดูแลสังคมรอบด้านและเป็นไปตามกฎหมาย
มท.1 กําชับหน่วยงานมหาดไทยสนองนโยบายขยายเวลาเปิดสถานบริการ กระตุ้นภาคท่องเที่ยว สร้างรายได้เศรษฐกิจขยายตัว แต่ต้องบริหารจัดการได้ ดูแลสังคมรอบด้าน และเป็นไปตามกฎหมาย
น.ส.ไตรศุลี ไตรสรณกุล เลขานุการ รมว.มหาดไทย และโฆษกกระทรวงมหาดไทย กล่าวว่า ตามที่คณะรัฐมนตรี(ครม.) เมื่อวันที่ 13 ต.ค. 66 ได้มอบหมายให้กระทรวงมหาดไทยเป็นหน่วยงานหลักหารือกับหน่วยงานที่เกี่ยวข้องเพื่อพิจารณาเกี่ยวกับแนวทางการขยายเวลาการเปิดสถานบริการในพื้นที่ท่องเที่ยวในบางพื้นที่เพื่อเป็นการกระตุ้นการท่องเที่ยวและการใช้จ่ายในช่วงฤดูกาลท่องเที่ยว (High Season) นายอนุทิน ชาญวีรกูล รองนายกรัฐมนตรีและ รมว.มหาดไทย ได้มอบหมายให้หน่วยงานภายใต้กระทรวงดําเนินการตามนโยบายของรัฐบาลให้เกิดเป็นรูปธรรมโดยลําดับ เพื่อให้นโยบายกระตุ้นภาคการท่องเที่ยวดังกล่าวสามารถกระตุ้นเศรษฐกิจในภาพรวม สร้างรายได้ให้แก่ผู้ประกอบการและประชาชน ขณะเดียวกันก็สามารถบริหารจัดการได้ ดูแลผลกระทบด้านสังคมได้อย่างรอบด้านและเป็นไปตามกฎหมาย
โดยในวันที่ 25 ต.ค. 66 นายชํานาญวิทย์ เตรัตน์ รองปลัดกระทรวงมหาดไทย ได้เป็นประธานในการประชุมกับหน่วยงานที่เกี่ยวข้อง ประกอบด้วย กระทรวงการท่องเที่ยวและกีฬา กระทรวงคมนาคม กระทรวงการคลัง กระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงแรงงาน กระทรวงยุติธรรม สํานักงานสภาพัฒนาการเศรษฐกิจและสังคมแห่งชาติ(สศช.) สํานักงานตํารวจแห่งชาติ สํานักงานคณะกรรมการป้องกันและปราบปรามยาเสพติด และ กรุงเทพมหานคร เพื่อกําหนดแนวทางการขยายเวลาเปิดสถานบริการตามแนวนโยบายของรัฐบาล
น.ส.ไตรศุลี กล่าวว่า ที่ประชุมได้เห็นชอบในหลักการที่จะออกกฎกระทรวงกําหนดหลักเกณฑ์เกี่ยวกับพื้นที่ท่องเที่ยว เงื่อนไขที่ต้องดําเนินการในกรณีที่จะกําหนดเป็นเขตพื้นที่ที่ได้รับอนุญาตให้เปิดสถานบริการถึงเวลา 4.00 น. ได้ ซึ่งกฎกระทรวงนี้จะเป็นหลักเกณฑ์ทั่วไปที่ทุกพื้นที่ที่มีศักยภาพในภาคการท่องเที่ยวสามารถขอขยายระยะเวลาสถานบริการได้ โดยหากพื้นที่ใดขออนุญาตเข้ามาและสามารถปฏิบัติได้ตามเงื่อนไขตามกฎกระทรวง รมว.มหาดไทยก็จะออกประกาศกระทรวงให้เป็นรายพื้นที่ต่อไป
“การออกเป็นกฎกระทรวงเพื่อเป็นหลักการให้แบบนี้ก็เพื่อเป็นการไม่เลือกปฏิบัติว่าภาครัฐไปอนุญาตพื้นที่ใดพื้นที่หนึ่งโดยเฉพาะ แต่เป็นการกําหนดหลักเกณฑ์ไว้ให้ หากพื้นที่ใด จังหวัดใดมีความพร้อมและสามารถปฏิบัติได้ตามที่กฎกระทรวงกําหนดก็ยื่นขอมาทางมหาดไทย และท่านรัฐมนตรีก็จะประกาศให้รายพื้นที่ตามความพร้อม ซึ่งจะสอดรับกับนโยบายด้านการท่องเที่ยวของรัฐบาลที่จะมีการกระตุ้นการท่องเที่ยวตลอดทั้งปี ไม่ได้เลือกช่วงเวลาหรือเลือกพื้นที่ ขณะเดียวกันก็สามารถบริหารจัดการพื้นที่ได้เพื่อลดผลกระทบที่อาจตามมาจากการขยายเวลาเปิดสถานบริการได้” น.ส.ไตรศุลี กล่าว
โฆษกกระทรวงมหาดไทย กล่าวว่า นายอนุทิน ได้รับทราบหลักการซึ่งที่ประชุมได้เห็นชอบร่วมกันในครั้งนี้แล้ว และได้กําชับว่าให้หน่วยงานที่เกี่ยวข้องดําเนินการตามขั้นตอน ซึ่งจะประกอบด้วย การยกร่างกฎกระทรวง ให้ รมว.มหาดไทยเห็นชอบก่อนนําออกรับฟังความคิดเห็น และเสนอเข้าที่ประชุม ครม. อนุมัติ และ รมว.มหาดไทยลงนามอีกครั้งก่อนประกาศในราชกิจจานุเบกษา มีผลบังคับใช้ต่อไป
รัฐบาลไทย-ข่าวทำเนียบรัฐบาล-ครม. ไฟเขียววงเงิน 1.7 พันล้าน จัดเอเชียนอินดอร์ และมาเชี่ยลอาร์ทเกมส์ ต้นปี 67
วันพฤหัสบดีที่ 26 ตุลาคม 2566
ครม. ไฟเขียววงเงิน 1.7 พันล้าน จัดเอเชียนอินดอร์ และมาเชี่ยลอาร์ทเกมส์ ต้นปี 67
.....
ที่ประชุมครม. (24 ต.ค. 66) รับทราบการเลื่อนจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 ที่ประเทศไทยเป็นเจ้าภาพและจัดแข่งขันที่กรุงเทพฯ และ จ.ชลบุรี จากเดิมวันที่ 17 - 26 พ.ย. 66 เลื่อนเป็นวันที่ 24 ก.พ. - 6 มี.ค. 67
.
พร้อมเห็นชอบกรอบวงเงินงบฯ สําหรับเป็นค่าใช้จ่ายในการเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 วงเงิน 1,745 ล้านบาท โดยให้กระทรวงการท่องเที่ยวและกีฬา การกีฬาแห่งประเทศไทย (กกท.) พิจารณานํารายได้จากการบริหารสิทธิประโยชน์ต่าง ๆ มาสมทบเป็นค่าใช้จ่ายสําหรับดําเนินการจัดการแข่งขัน รวมทั้งเร่งประชาสัมพันธ์ข้อมูลการแข่งขันกีฬา สร้างการรับรู้และเพิ่มโอกาสรับการสนับสนุนจากภาคเอกชนเพิ่มเติม โดยจากกรอบ 1,745 ล้านบาทที่เห็นชอบนั้น ขอให้ใช้จากงบ กกท. งบกองทุนพัฒนากีฬาไปก่อน หากไม่เพียงพอค่อยของบกลางเพิ่มเติม
#ไทยคู่ฟ้า#สื่อสารรัฐบาลไทย
-------------------